**OBEC SMOLINSKÉ, OBECNÉ ZASTUPITEĽSTVO OBCE SMOLINSKÉ**

**Z Á P I S N I C A číslo 7/2015**

Napísaná z verejného zasadnutia obecného zastupiteľstva obce Smolinské, ktoré sa konalo dňa 11. decembra 2015 o 18.00 hodine v Kultúrnom dome Smolinské.

Prítomní boli poslanci:

Jozef Došek, Peter Kurc, Ing. Stanislav Maderič, Tibor Slovák, Bc. Michal Smolinský, Milan Zaňát,

Ospravedlnený: Michal Smolinský

zapisovateľka: Jana Žáková

hostia: občania

(viď prezenčná listina – príloha č. 7/1 a 7/2)

Program:

1. Otvorenie zasadnutia
2. Návrh programu
3. Určenie zapisovateľa a overovateľov zápisnice

 4. Vyhlásenie výsledkov voľby hlavného kontrolóra

 5. Záverečný účet obce za rok 2014

 6. Konsolidovaná účtovná závierka a Výročná správa za rok 2014

 7. Správa audítora

 8. Diskusia

 9. Záver

**K bodu číslo 1**

Starosta obce MVDr. Peter Betták privítal všetkých prítomných a zahájil verejné zasadnutie obecného zastupiteľstva obce Smolinské .

**K bodu číslo 2**

Starosta obce MVDr. Peter Betták prečítal prítomným návrh programu verejného zasadnutia OZ, spýtal sa či majú poslanci k programu nejaké pripomienky alebo doplnenie. Nakoľko neboli žiadne pripomienky dal starosta obce za návrh programu hlasovať.

**Uznesenie číslo 49/2015**

Poslanci OZ jednohlasne schválili program verejného zasadnutia tak ako bol navrhnutý starostom obce MVDr. Petrom Bettákom.

Hlasovanie:

za - 6 poslancov

Jozef Došek, Peter Kurc, Ing. Stanislav Maderič, Tibor Slovák, Bc. Michal Smolinský, Milan Zaňát,

proti - 0 poslancov

zdržal sa - 0 poslancov

**K bodu číslo 3**

Starosta obce MVDr. Peter Betták navrhol za overovateľov zápisnice

Tibora Slováka a  Milana Zaňáta, za zapisovateľku p. Janu Žákovú a dal o návrhu hlasovať.

**Uznesenie číslo 50/2015**

Poslanci obecného zastupiteľstva jednohlasne schválili  za overovateľov zápisnice Tibora Slováka a Milana Zaňáta, za zapisovateľku p. Janu Žákovú.

Hlasovanie:

za - 6 poslancov

Jozef Došek, Peter Kurc, Ing. Stanislav Maderič, Tibor Slovák, Bc. Michal Smolinský, Milan Zaňát,

proti - 0 poslancov

zdržal sa - 0 poslancov

**K bodu číslo 4**

Starosta obce MVDr. Peter Betták oboznámil všetkých prítomných s výsledkami voľby hlavného kontrolóra, ktorá sa uskutočnila o 17.30 hodine v zasadačke obecného úradu Smolinské.

Do výberového konania sa prihlásili traja kandidáti: Bc. Pavol Mihál z Holíča, Ing. Juraj Provazník zo Smolinského a Ing. Martina Ovečková zo Smolinského. Všetci traja kandidáti splnili predpísané podmienky účasti vo výberovom konaní. Poslanci tajným hlasovaním jednohlasne schválili na ďalšie funkčné obdobie 6 rokov za obecného kontrolóra Ing. Martinu Ovečkovú.

**K bodu číslo 5**

Účtovníčka obce Jaroslava Okasová prečítala prítomným „Záverečný účet obce

Smolinské za rok 2014“, (viď príloha 3/9), ktorý poslanci OZ schválili dňa

23.6.2015 uznesením číslo 20/2015.

**K bodu číslo 6**

Účtovníčka obce Jaroslava Okasová prečítala prítomným „ Správu nezávislého audítora o overení konsolidovanej účtovnej závierky zostavenej k 31.12.2014“ (viď príloha č. 4/6) a „Dodatok správy audítora o overení súladu konsolidovanej výročnej správy s individuálnou účtovnou závierkou a s konsolidovanou účtovnou závierkou“ (viď príloha č. 4/7), ktoré poslanci OZ zobrali na vedomie dňa 29.9.2015 uznesením č. 34/2015 a 35/2015.

**K bodu číslo 7**

Starosta obce MVDr. Peter Betták prečítal prítomným „Správu nezávislého audítora o overení účtovnej závierky zostavenej k 31.12.2014“ (viď príloha č. 3/10), ktorú poslanci OZ zobrali na vedomie dňa 23.6.2015 uznesením č. 21/2015.

**K bodu číslo 8**

V rámci diskusie sa najprv starosta obce MVDr. Peter Betták prihovoril prítomným a informoval ich o prácach, úspechoch či neúspechoch obce za uplynulý rok (viď príloha č. 7/3)

**K bodu číslo 9**

Nakoľko viac bodov programu nebolo starosta obce MVDr. Peter Betták poďakoval všetkým prítomným za účasť a verejné zasadnutie obecného zastupiteľstva Obce Smolinské ukončil.

Overovatelia:

Tibor Slovák .................................................

Milan Zaňát ..................................................

zapisovateľka starosta obce

Jana Žáková MVDr. Peter Betták